Document ID: 31999D0204

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Φεβρουαρίου 1999 για τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων και παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα [κοινοποιηθείσα υπό τον αριθμό Ε(1999) 417] (Κείμενο που παρουσιάζει ενδιαφέρον για τον ΕΟΧ) (1999/204/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8,
Εκτιμώντας:
ότι η απόφαση 92/452/ΕΟΚ της Επιτροπής (2), όπως τροποποιήθηκε τελευταία από την απόφαση 97/249/ΕΚ (3), έχει ως αντικείμενο την κατάρτιση των καταλόγων ομάδων συλλογής εμβρύων και παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα 7
ότι οι αρμόδιες κτηνιατρικές υπηρεσίες της Αυστραλίας, του Καναδά και των Ηνωμένων Πολιτειών Αμερικής έχουν διαβιβάσει αιτήσεις για τροποποιήσεις των καταλόγων των ομάδων οι οποίες είναι εγκεκριμένες για την εξαγωγή εμβρύων οικοσίτων βοοειδών στην Κοινότητα 7 ότι, επομένως, είναι απαραίτητη η τροποποίηση του καταλόγου αυτών των εγκεκριμένων ομάδων 7 ότι η Επιτροπή έχει λάβει εγγυήσεις όσον αφορά την πλήρωση των απαιτήσεων οι οποίες προσδιορίζονται στο άρθρο 8 της οδηγίας 89/556/ΕΟΚ 7
ότι ο κατάλογος των εγκεκριμένων ομάδων συλλογής εμβρύων και παραγωγής εμβρύων ο οποίος περιλαμβάνεται στο παράρτημα της απόφασης 92/452/ΕΟΚ της Επιτροπής, έχει ήδη, επανειλημμένως, τροποποιηθεί 7 ότι, κατά συνέπεια, η παγίωση αυτού του καταλόγου είναι σκόπιμη, εφόσον ληφθούν υπόψη οι τροποποιήσεις οι οποίες έχουν λάβει χώρα μετά από την έκδοση αυτής της απόφασης 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ομάδες συλλογής εμβρύων και παραγωγής εμβρύων οι οποίες περιλαμβάνονται στον κατάλογο του παραρτήματος, εγκρίνονται για την εξαγωγή στην Κοινότητα εμβρύων οικοσίτων βοοειδών.
Άρθρο 2
Το παράρτημα της απόφασης 92/452/ΕΟΚ αντικαθίσταται από το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Φεβρουαρίου 1999.

Labels: 0
3
16
6